b'\n_START_ARTICLE_\nV/STOL\n_START_PARAGRAPH_\nV/STOL (akronim za vertical and/or short take-off and landing), na\xc4\x8din vzleta in pristanka letal, pri katerem zrakoplov vzleti in pristane navpi\xc4\x8dno ali pa na kratki stezi. VTOL je podkategorija V/STOL, le da pri tem ni potrebna vzletna steza, temve\xc4\x8d samo dovolj velik prostor za navpi\xc4\x8den vzlet in pristanek. Po navadi morajo V/STOL zrakoplovi imeti mo\xc5\xbenost lebdenja. Za helikopterje se ne uporablja oznaka V/STOL ali pa VTOL, tudi \xc4\x8de imajo te sposobnosti. Ve\xc4\x8dina V/STOL zrakoplovov je bilo eksperimentalnih ali pa povsem nedelujo\xc4\x8dih. Med letali, ki so dosegla serijsko proizvodnjo, so Harrier, Jak-38 in V-22 Osprey._NEWLINE_Vzlet s pomo\xc4\x8djo kratke steze, s t. i. skakalnico (ski jump), precej zmanj\xc5\xa1a potrebno mo\xc4\x8d za vzlet, v primerjavi z navpi\xc4\x8dnim vzletom. Harrier denimo ne more vzleteti navpi\xc4\x8dno, \xc4\x8de je polno nalo\xc5\xbeen in mora uporabiti kratko stezo. Ve\xc4\x8dinoma se uporablja STOVL in CTOL, \xc4\x8de je na voljo steza._NEWLINE_V/STOL so razvili, da bi lahko hitri reaktivci operirali na kratkih stezah ali pa letalonosilkah, kjer so prej operirali samo helikopterji. Prednost je, da lahko letalo vzleti bli\xc5\xbee sovra\xc5\xbeniku._NEWLINE_Sodobno V/STOL letalo je F-35B, ki naj bi vstopil v uporabo leta 2016.'